- Vi forholder os afventende, for det er en faglig konflikt, som vi som politi ikke skal blande os i, sagde politikommissær Bremer Ovesen. - Situationen har været fastfrosset siden i formiddags, tilføjede han. Ordensmagten havde dog sikret sig, at redningskøretøjer kunne komme forbi, hvis det skulle være nødvendigt. - Vi afventer en udmelding fra centralt hold. Rigspolitiet forsøger at danne sig et samlet billede af situationen på landsplan, sagde Bremer Ovesen. Hos politiet andre steder i landet havde man søndag eftermiddag ikke kendskab til, at aktionen udvidede sig til at omfatte Lolland, Sønderjylland eller i Grenaa. /ritzau/

Opsummering:
Politiet i Frederikshavn havde søndag eftermiddag ingen planer om at gribe ind over for lastvognschaufførernes blokade på havnen.